
SC2018-1740 / 09.05.2018


EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
Proiect de hotărâre privind aprobarea trecerii din domeniul privat al Municipiului Timișoara în domeniul public al Municipiului Timișoara a terenului aferent străzii Vărădia

1. Descrierea situaţiei actuale:
             Prin HCL 448/30.10.2015 s-a aprobat  dobândirea  în domeniul privat de către Municipiul Timişoara a imobilului - teren situat Timişoara, înscris în C.F. nr. 441377 Timişoara, reprezentând teren intravilan pentru drum, în suprafaţă de 301 mp, care a făcut obiectul renunţării la dreptul de proprietate de către SC SINERGY EST SRL.
             Având în vedere prevederile Regulamentului General de Urbanism, cap.7, Direcția Generală de Urbanism și Dezvoltare Urbană a solicitat trecerea terenului respectiv în domeniul public al Municipiului Timișoara, în vederea amenajării străzii Vărădia, pentru care a fost eliberat Certificatul de Urbanism nr.601/22.02.2017.
2. Schimbări preconizate și rezultate așteptate:
	  Este necesară reglementarea situației juridice a terenului în vederea obținerii avizelor și autorizațiilor pentru punerea în practică a lucrărilor de amenajare a străzii Vărădia până la intersecția cu strada Nicolinț, conform Proiect nr.396.1/2017, planșa nr.01A și planșa nr.02A.
3. Alte informaţii :
               Terenul înscris în CF 441377 Timişoara face parte din Planul Urbanistic Zonal aprobat prin HCL261/2008, fiind prevăzut pentru lărgirea străzii Vărădia.
    4.    Concluzii:
                Urmare a celor prezentate mai sus, considerăm necesară și oportună aprobarea trecerii din domeniul privat al Municipiului Timișoara în domeniul public al Municipiului Timișoara a terenului aferent străzii Vărădia în vederea soluționării situației juridice .

RAPORT DE SPECIALITATE
privind aprobarea trecerii din domeniul privat al Municipiului Timișoara în domeniul public al Municipiului Timișoara a terenului aferent străzii Vărădia
 
              Având în vedere Expunerea de motive nr. SC2018-1740/ 10.05.2018 a Primarului Municipiului Timișoara și Proiectul de hotărâre privind aprobarea trecerii din domeniul privat al Municipiului Timișoara în domeniul public al Municipiului Timișoara a terenului aferent străzii Vărădia,  facem următoarele precizări:
           Terenul propus pentru trecerea în domeniul public  este  înscris în C.F. nr. 441377  Timişoara,  reprezentând teren intravilan  pentru drum, în suprafaţă de 301 mp, este  proprietatea Municipiului Timișoara - domeniu privat, conform HCL 448/30.10.2015.
           Direcția Generală de Urbanism și Dezvoltare Urbană a solicitat trecerea terenului respectiv în domeniul public al Municipiului Timișoara, în vederea amenajării străzii Vărădia, pentru care a fost eliberat Certificatul de Urbanism nr.601/22.02.2017.
           Terenul înscris în CF 441377 Timişoara face parte din Planul Urbanistic Zonal aprobat prin HCL 261/2008, fiind prevăzut pentru lărgirea străzii Vărădia. 
            Având în vedere destinaţia imobilului “teren pentru drum în intravilanul localității Timișoara”, în temeiul art.8, alin.1 din  Legea nr.213/1998 – privind bunurile proprietate publică, ”Trecerea bunurilor din domeniul privat al statului sau al unităţilor administrativ-teritoriale în domeniul public al acestora, se face, după caz, prin hotărâre a Guvernului, a consiliului judeţean, respectiv a Consiliului General al Municipiului Bucureşti ori a consiliului local. ”
	În conformitate cu prevederile Legii 213/1998 privind proprietatea publică și regimul juridic al acesteia, Anexa III, ”Domeniul public local al comunelor, oraşelor şi municipiilor este alcătuit din următoarele bunuri*):1. drumurile comunale, vicinale şi străzile;”.
Conform Regulamentului Local de Urbanism, cap.II, art. 7.6, “Toate drumurile din oraş sunt publice, cu excepţia drumurilor de incintă ale agenţilor economici." 
Terenul cu nr. top. 441377, înscris în CF441377 Timișoara, nu face obiectul unor litigii pe rolul instanţelor de judecată, conform adresei Serviciului Juridic nr. SC2018-1740/21.02.2018 sau a unor dosare nesoluţionate de revendicare în baza Legii nr.18/1991, a Legii nr.1/2000, a Legii nr. 10 /2001, O.U.G.94/2000, O.U.G.83/1999 şi a Legii nr. 247 /2005, conform adresei cu nr. SC2018-1740/21.02.2018  de la Direcţia Clădiri, Terenuri şi Dotări Diverse-Biroul Clădiri Terenuri, precum şi adresei nr. SC2018-1740/01.02.2018 de la Compartiment Administrare Fond Funciar.                    
	
	În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea trecerii din domeniul privat al Municipiului Timișoara în domeniul public al Municipiului Timișoara a terenului aferent străzii Vărădia până la intersecția cu strada Nicolinț, conform Proiect nr.396.1/2017, întocmit de SC STUDIO ARCA SRL,  planșa nr.01A și planșa nr.02A , înregistrat la Primăria Municipiului Timișoara cu nr. CT2018-918 / 02.03.2018.
         Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

